UN MARCHAND DE PARIS. 401 
III. 
SENTENCE DE MORT CONTRE PH. CANAYE. 
Du doutziesme jour du mois d'octobre, en audience et par devant 
Messieurs Balbaria, capitoul, Delacu, assesseur. 
Cause susdicte et sentence à la réquisition des parties, a esté pro- 
noncé la sentence par escript que s'en suit : 
Entre le Procureur du roy, institué en la ville, viguerie de Tho- 
lose, demandeur en qualité de crisme de leze majesté, d'une part, 
Philippe Ganaye, marchant parisien, trafiquant en Tholose, prison- 
nier, prévenu et deffandeur, d'autre ; 
Veu par nous, cappitols et juges susdicts, le procès par devant nous 
entre lesdictes parties, démené le procés-verbal de la prinse de toy, 
dict Ganaye, du vingt huictiesme jour du mois de juillet 1568, et con- 
fession par toy faicte y mentionnés, ton audition du vingt neufviesme 
jour du d. mois, arrest de la cour du 12me jour de aoust au susd., 
contenant déclaration qu'elle n'entend empescher la cour de céans 
procéder contre toy, dict Ganaye, autre arrest de la cour du 28^6 jour 
de juing au susd., et requeste y attachée; autre procès verbal de l'em- 
prisonnement de toy, dict Ganaye, du lime jour du mois de septembre 
dernier passé, ta réaudition faicte par devant nous du premier jour 
du mois d'octobre an sd., cayer d'inquisition contre toy, dict Ganaye, 
faicte à la requeste des escoliers de la nation de France, du 7me jour 
de may 1567, ton audition sur icelle, estant mandé venir dans le Con- 
sistoire des conseils, procédant au jugement de ton procès confronte- 
ment figuratif contre toy, faict par la lecture des deppositions des 
tesmoings en icelles mentionnés contenu en la délibération de conseil, 
ta correction de plaide, conclusions du d. Procureur du roy et tout ce 
que faisoit avoir et considérer en la présente quallité, joinct nostre 
appoinctement en droict et sur ce délibération de Conseil. 
Par nostre présente sentence diffinitive, et pour punition et répara- 
tions des cas et crismes à toy impausés, résultant du procès, desquels 
demeures attainct et convencu, te avons condempné et condempnons 
à estre mis et deslivré entre les mains de l'exécuteur de la haulte jus- 
tice, lequel, monté sur un charriot ou charrette, la hard au coul, te 
fera faire le cours acoustumé par les rues et carrefours acoustumés 
de la présente cité de Tholose, et te admènera à la place du Salin où, 
à une potance que à ces fins sera dressée, seras pendu et estranglé, 
tes biens confisqués, distraict d'iceulx la somme de quatre mil cinq 
cens livres envers les réparations de la ville et cinq cens en œuvres 
pies, sçavoir est : deux cens livres aux religieuses Sainct Giprien, 
cent livres pour les Jhésuistes de ceste ville de Tholose, cinquante 
livres aux pauvres de la maison Dieu au bout du pont Sainct-Su- 
bran, autres cinquante livres aux Religieux Sainct-François de la 
9« SÉRIE. — TOME II. 86 
